《由冯公岭抵括苍作》
清代·周纶

云气昼冥冥，山深虎豹扃。岚光疑晓雾，猎火乱寒星。

地自飞泉白，天由密树青。穷荒开郡国，次第入郊坰。

作者简介：江苏华亭人，字鹰垂。周茂原子。康熙十八年岁贡。授国子监学正。生平以经世为志，汤斌巡抚江苏时，纶数上书言苏松重赋事。有《芝石堂文稿》、《不碍云山楼稿》、《石楼臆编》、《八峰诗稿》等。